Държавен вестник, бр. 46, 2025 г., стр. 5

БРОЙ  46	
Д Ъ Р Ж А В Е Н  В Е С Т Н И К 	
СТР.  5  
предоставени от Фонда, по предложение на 
управителя;
9. взема решения за откриване на кон­
курсните процедури и одобрява конкурсната 
документация, включваща и методика за 
оценка и класиране на проекти;
10. за всеки конкурс утвърждава списък 
с класираните проекти, които са одобрени 
за финансиране;
11. одобрява критерии за оценяване на 
изпълнението на проектите и правила за 
текущ контрол на изпълнението на догово­
рите за финансиране на проекти;
12. взема решения за разходването на сред­
ствата съобразно условията на чл. 33, ал. 1 
и 2 от Закона за насърчаване на научните 
изследвания и иновациите и този правилник;
13. взема решения, свързани със защитата 
и управлението на интелектуалната собстве­
ност на Фонда;
14. осъществява контрол върху набирането 
и изразходването на средствата на Фонда;
15. при необходимост предлага промени 
в Правилника на Фонда.
Чл. 15. (1) Изпълнителният съвет взема 
решения с мнозинство от повече от поло­
вината от поименния си състав, освен ако 
в този правилник не е предвидено друго.
(2) В заседанията на изпълнителния съвет 
участва и управителят с право на съвеща­
телен глас.
(3) За заседанията на изпълнителния съвет 
се води протокол. Протоколът се подписва 
от председателя и от членовете на изпълни­
телния съвет, включително от тези с особено 
мнение, и от секретаря на изпълнителния 
съвет – служител на Фонда. Протоколите 
и приложенията към тях се съхраняват във 
Фонда и са с публичен достъп. Протоколи­
те се публикуват на интернет страницата 
на Фонда не по-късно от три седмици след 
заседанието.
(4) Членовете на изпълнителния съвет 
отговарят солидарно за имуществените вре­
ди, които са причинили виновно на Фонда.
Чл. 16. (1) Председателят на изпълнител­
ния съвет получава месечно възнаграждение 
в размер 1800 лв., а останалите членове 
на изпълнителния съвет, с изключение на 
представителите на Министерството на об­
разованието и науката и Министерството на 
иновациите и растежа, получават месечно 
възнаграждение в размер 85 на сто от това 
на председателя на изпълнителния съвет. Те 
имат право на възнаграждение само за ме­
сеците, през които са участвали в заседания.
(2) Възнаграждението по ал. 1 се индекси­
ра с обявената политика по доходите на 
държавната администрация за съответната 
година.
Чл. 17. В своята дейност изпълнителният 
съвет може да се подпомага чрез консултации 
и препоръки от национални или чуждестран­
ни експерти в съответните научни области.
Раздел ІІІ
Председател на изпълнителния съвет
Чл. 18. (1) Председателят на изпълнител­
ния съвет се избира между неговите членове 
с тайно гласуване за срока на мандата на 
съвета с право на още един мандат. За един 
мандат се счита времето, в което лицето 
е заемало съответната позиция повече от 
две години. За избран се смята кандидатът, 
получил най-малко две трети от гласовете 
на всички членове на изпълнителния съвет.
(2) Председателят на изпълнителния съвет 
определя дневния ред, свиква и ръководи 
заседанията на изпълнителния съвет.
(3) При осъществяване на своите функции 
председателят на изпълнителния съвет се 
подпомага от заместник-председател, който 
се избира съгласно ал. 1. Заместник-предсе­
дателят изпълнява функциите на председа­
тел на изпълнителния съвет в случаите на 
отсъствие на председателя.
Раздел ІV
Управител
Чл. 19. (1) Управителят на Фонда се 
определя след проведен от министъра на 
образованието и науката конкурс, който 
сключва договор за управление с него за 
срок четири години.
(2) Управителят на Фонда трябва да има 
опит в управление или мониторинг и кон­
трол на проекти или програми в областта 
на научните изследвания или на научните 
организации или на висшите училища.
(3) За управителя се прилагат изисква­
нията по чл. 12, ал. 3.
(4) Управителят може да бъде освободен 
по преценка на министъра на образованието 
и науката преди изтичане срока на договора 
по ал. 1, както и при настъпване на някое 
от условията на чл. 13, ал. 1.
(5) При освобождаването му по реда 
на ал. 4 или при временна невъзможност 
да изпълнява задълженията си повече от 
30 дни министърът на образованието и 
науката определя временен управител в 
съответствие с изискванията по ал. 3 и по